/* COM/2011/0199 galīgā redakcija */ KOMISIJAS PAZIŅOJUMS EIROPAS PARLAMENTAM UN PADOMEI par tehniskajām korekcijām finanšu shēmā 2012. gadam saskaņā ar NKI izmaiņām (16. punkts 2006. gada 17. maija Iestāžu nolīgumā par budžeta disciplīnu un pareizu finanšu pārvaldību)





[pic] | EIROPAS KOMISIJA | Briselē, 15.4.2011 COM(2011) 199 galīgā redakcija KOMISIJAS PAZIŅOJUMSEIROPAS PARLAMENTAM UN PADOMEI par tehniskajām korekcijām finanšu shēmā 2012. gadam saskaņā ar NKI izmaiņām (16. punkts 2006. gada 17. maija Iestāžu nolīgumā par budžeta disciplīnu un pareizu finanšu pārvaldību) KOMISIJAS PAZIŅOJUMS EIROPAS PARLAMENTAM UN PADOMEI par tehniskajām korekcijām finanšu shēmā 2012. gadam saskaņā ar NKI izmaiņām (16. punkts 2006. gada 17. maija Iestāžu nolīgumā par budžeta disciplīnu un pareizu finanšu pārvaldību) IEVADS 2006. gada 17. maija Iestāžu nolīgumā (IN) par budžeta disciplīnu un pareizu finanšu pārvaldību (OV C 139, 14.6.2006., 1. lpp.) ir iekļauta finanšu shēmas tabula 27 ES dalībvalstīm 2007.–2013. gada laikposmam 2004. gada cenās (1. tabula). Saskaņā ar IN 16. punktu Komisija katru gadu pirms budžeta procedūras n+1 gadam veic tehnisko korekciju finanšu shēmā atbilstoši ES nacionālā kopienākuma (NKI) un cenu izmaiņām un paziņo iznākumu abām budžeta lēmējinstitūcijas iestādēm. Attiecībā uz cenām izdevumu maksimālās robežas pašreizējās cenās nosaka, izmantojot IN 16. punktā paredzēto fiksēto 2 % deflatoru. Attiecībā uz NKI izmaiņām šajā paziņojumā ir ņemtas vērā jaunākās pieejamās ekonomikas prognozes. Šā paziņojuma mērķis ir sniegt budžeta lēmējinstitūcijai tehnisko korekciju rezultātus (27 ES dalībvalstīm) 2012. gadam saskaņā ar IN 16. punktu. FINANŠU SHĒMAS TABULAS KOREKCIJU NOTEIKUMI (1. UN 2. TABULA) 1. tabulā ir atspoguļota finanšu shēma 27 ES dalībvalstīm 2004. gada cenās ar grozījumiem, kas izdarīti saskaņā ar IN 17. punktu (COM(2010) 160, 2010. gada 16. aprīlis). 2. tabulā ir atspoguļota koriģētā 2012. gada finanšu shēma 27 ES dalībvalstīm (t. i., pašreizējās cenās, kas palikušas nemainīgas salīdzinājumā ar 2011. gada korekcijām un IN 17. punktu (skatīt COM(2010) 160), izņemot to, ka finanšu shēma, kas izteikta procentos no NKI, ir atjaunināta saskaņā ar jaunākajām pieejamajām ekonomikas prognozēm). Kopējā NKI summa Atbilstoši jaunākajām pieejamajām prognozēm NKI 2012. gadam ir noteikts 13 114 511 miljonu euro apjomā pašreizējās cenās 27 ES dalībvalstīm (saskaņā ar IN 16. punkta pēdējo daļu tehniskās korekcijas netiek veiktas attiecībā uz kārtējo gadu vai iepriekšējiem gadiem; vienīgi informācijai: atjauninātais NKI 2011. gadam ir noteikts 12 650 080 miljonu euro apjomā, 12 218 528 miljonu euro apjomā 2010. gadam, 11 626 995 miljonu euro apjomā 2009. gadam, 12 312 555 miljonu euro apjomā 2008. gadam un 12 243 045 miljonu euro apmērā 2007. gadam). NKI 27 ES dalībvalstīm 2013. gadam ir aprēķināts, pamatojoties uz iekšējām Komisijas prognozēm par vidējo pieaugumu gadā reālos skaitļos. Šīs prognozes ir orientējošas, un tās atjauninās katru gadu, pamatojoties uz jaunākajām pieejamajām ekonomikas prognozēm. Kopš 2010. gada NKI ir iekļauti netieši novērtētie finanšu starpniecības pakalpojumi ( FISIM ), pamatojoties uz Padomes 2010. gada 16. marta Lēmumu 2010/196/ES, Euratom par FISIM piemērošanu pašu resursu nolūkos[1], sākot ar 2010. gada 1. janvāri. Finanšu shēmā 2012. gadam izdarīto tehnisko korekciju galvenie rezultāti (ES 27 dalībvalstīm) Kopējais maksimālais apjoms saistību apropriācijām 2012. gadam (147 546 miljoni euro) ir 1,13 % no NKI. Attiecīgais kopējais maksimālais apjoms maksājumu apropriācijām (141 360 miljoni euro) ir 1,08 % no NKI. Līdz ar to, pamatojoties uz jaunākajām ekonomikas prognozēm, paliek rezerve, kas ir mazāka par 1,23 % no pašu resursu maksimālā apjoma 19 948 miljonu euro apmērā (0,15 % no NKI ES 27 dalībvalstīm). Pašu resursu un saistību apropriāciju maksimālais apjoms tika pielāgots pēc tam, kad spēkā stājās Lēmums 2010/196 par FISIM piemērošanu pašu resursu nolūkos[2]. CITI ASPEKTI, KAS SAISTĪTI AR TEHNISKO KOREKCIJU Finanšu shēmas 5. izdevumu kategorija (Administrācija) Finanšu shēmas 5. izdevumu kategorijā zemsvītras piezīmē noradīts, ka pensijām rezervētajās summās, kas iekļautas šai izdevumu kategorijai paredzētajā maksimālajā apjomā, nav iekļautas darbinieku iemaksas pensiju shēmā, kas laikposmam no 2007. gada līdz 2013. gadam noteiktas ne vairāk kā 500 miljonu euro apmērā (2004. gada cenās). Šis noteikums jāsaprot tā, ka summas, ko, nosakot izdevumu kategorijas maksimālo apjomu, var atskaitīt no pensiju izdevumiem, ierobežo divi lielumi. - Šī summa nevar pārsniegt iemaksas, kas faktiski iekļautas kā gada budžeta ieņēmumi. - Kopējais uzkrāto atskaitījumu apjoms laikposmam no 2007. gada līdz 2013. gadam nedrīkst pārsniegt 500 miljonus euro 2004. gada cenās, kas ir ekvivalents vidēji 71,4 miljoniem euro (84,0 miljoniem euro 2012. gada cenās). Tā kā administratīvie izdevumi pārsvarā atkārtojas, katru gadu par pamatu ņem vidējo robežu, lai neizmantotu rezervi laikposma sākumā, kas tādējādi turpmāk vairs nebūtu pilnībā pieejama. Atskaitāmā summa 2012. gadam ir 84,0 miljoni euro pašreizējās cenās. Izdevumu kategorijas, kas nav iekļautas 2007.–2013. gada finanšu shēmā Papildus izdevumu maksimālajam apjomam, par kuru vienojās 2007.–2013. gada finanšu shēmā, ir pieejami vairāki instrumenti. Šo instrumentu mērķis ir nodrošināt ātru reaģēšanu uz ārkārtas vai neparedzētiem notikumiem un radīt lielāku elastību, nekā paredzēts noteiktajos izdevumu maksimālajos apjomos. - Rezerve palīdzībai ārkārtas gadījumos , no kuras var mobilizēt ne vairāk kā 221 miljonu euro gadā 2004. gada cenās jeb 258,9 miljonus euro 2012. gadā pašreizējās cenās (1744 miljoni euro visā laikposmā pašreizējās cenās); - ES Solidaritātes fonds , kura maksimālais ikgadējais apmērs pašreizējās cenās ir 1 miljards euro; - elastības instruments , kura maksimālais apjoms gadā pašreizējās cenās ir 200 miljoni euro plus 2010.–2011. gadā neizmantoto gada summu daļa, kuru var pārnest uz 2012. gadu. Turklāt būs iespējams izmantot Eiropas Globalizācijas pielāgošanās fonda (EGF) līdzekļus ne vairāk kā 500 miljonu euro apmērā gadā pašreizējās cenās, izmantojot jebkuras rezerves atbilstoši iepriekšējā gada saistību apropriāciju vispārējam maksimālajam apjomam, un/vai divu iepriekšējo gadu atceltās saistības (izņemot saistības, kas attiecināmas uz 1.b izdevumu kategoriju). ĀRPUSBUDžETA DARBīBAS UN PAšU RESURSI Iestāžu nolīguma 11. punkta ceturtajā daļā noteikts, ka informācija par darbībām, kas nav ietvertas vispārējā budžetā, un pašu resursu dažādo kategoriju paredzamā attīstība ir jānorāda tabulās kā aplēses un ik gadu jāatjaunina, veicot finanšu shēmas tehniskās korekcijas. Šī saskaņā ar jaunākajām pieejamajām prognozēm atjauninātā informācija ir norādīta 3.1. un 3.2. tabulā. Tā aptver Eiropas Attīstības fondu (EAF) un pašu resursu struktūru. PIELIKUMI 1. TABULA – FINANŠU SHĒMA 2007.–2013. GADAM [pic] 2. TABULA – FINANŠU SHĒMA (ES 27 DALĪBVALSTĪM) AR KOREKCIJĀM 2012. GADAM [pic] 3. TABULA – VISPĀRĒJĀ BUDŽETĀ NEIEKĻAUTO IZDEVUMU INDIKATĪVĀ PROGRAMMA UN DAŽĀDO PAŠU RESURSU IESPĒJAMĀ TENDENCE [pic] [1] Padomes 2010. gada 16. marta Lēmums 2010/196/ES, Euratom, par netieši novērtēto finanšu starpniecības pakalpojumu ( FISIM ) iedalīšanu nacionālā kopienākuma (NKI) noteikšanai Eiropas Savienības budžeta un pašu resursu nolūkos, OV L 87, 7.4.2010., 31. lpp. [2] Komisijas paziņojums EP un Padomei ,,Pašu resursu maksimālās robežas un saistību apropriāciju maksimālās robežas pielāgošana pēc lēmuma par finanšu starpniecības pakalpojumu netiešu novērtēšanu (FISIM) piemērošanu pašu resursu nolūkos’’, COM(2010) 162.